CELEX: 32016D1030
Language: mt
Date: 2016-06-23 00:00:00
Title: Deċiżjoni ta' Implimentazzjoni tal-Kummissjoni (UE) 2016/1030 tat-23 ta' Ġunju 2016 li temenda l-Anness I tad-Deċiżjoni 2004/211/KE fir-rigward tal-entrata tal-Libanu fil-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' ekwidi ħajjin u ta' semen, ova u embrijuni tal-ispeċi ekwina (innotifikata bid-dokument C(2016) 3778) (Test b'rilevanza għaż-ŻEE)

25.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 168/17
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1030
   tat-23 ta' Ġunju 2016
   li temenda l-Anness I tad-Deċiżjoni 2004/211/KE fir-rigward tal-entrata tal-Libanu fil-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' ekwidi ħajjin u ta' semen, ova u embrijuni tal-ispeċi ekwina
   
      
         (innotifikata bid-dokument C(2016) 3778)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fil-Komunità ta' annimali, semen, ova u embrijuni mhux suġġetti għal ħtiġijiet ta' saħħa tal-annimali meħtieġa f'regoli speċifiċi tal-Komunità li hemm referenza għalihom fl-Anness A(I) ta' Direttiva 90/425/KEE (1), u b'mod partikolari l-Artikolu 17(3)(a) tagħha,
   Wara li kkunsidrat id-Direttiva tal-Kunsill 2009/156/KE tat-30 ta' Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta' ekwidi (2), u b'mod partikolari l-Artikolu 12(1) u (4), u l-frażi introduttorja u l-punti (a) u (b) tal-Artikolu 19 tagħha,
   Billi:
   
               (1)
            
            
               Id-Direttiva 2009/156/KE tistabbilixxi l-kundizzjonijiet tas-saħħa tal-annimali għall-importazzjoni tal-ekwidi ħajjin fl-Unjoni. Tistipula, fost oħrajn, li l-importazzjonijiet tal-ekwidi fl-Unjoni huma awtorizzati biss minn pajjiżi terzi li ilhom ħielsa mill-glanders għal perjodu ta' mill-inqas sitt xhur.
            
         
               (2)
            
            
               Id-Deċiżjoni tal-Kummissjoni 2004/211/KE (3) tistabbilixxi lista ta' pajjiżi terzi, jew ta' partijiet minnhom fejn tapplika r-reġjonalizzazzjoni, li minnhom l-Istati Membri għandhom jawtorizzaw, fost oħrajn, id-dħul temporanju, id-dħul mill-ġdid wara l-esportazzjoni temporanja u l-importazzjoni ta' żwiemel irreġistrati.
            
         
               (3)
            
            
               Wara li nstab il-glanders fil-Libanu fl-2011 il-Kummissjoni, bl-adozzjoni tad-Deċiżjoni ta' Implimentazzjoni tal-Kummissjoni 2011/512/UE (4), issospendiet fost oħrajn l-importazzjoni ta' żwiemel irreġistrati mil-Libanu. F'Mejju 2016, il-Libanu ressaq informazzjoni li turi li l-marda nqerdet għalkollox u li minn mindu ġie kkonfermat l-aħħar każ fit-23 ta' Awwissu 2011 is-sorveljanza kontinwa fuq il-popolazzjoni kollha ekwina ma skopriet l-ebda każ ġdid.
            
         
               (4)
            
            
               Minħabba li għaddew iktar minn sitt xhur minn wara l-aħħar każ tal-glanders fil-Libanu, huwa xieraq li jiġu awtorizzati d-dħul temporanju, id-dħul mill-ġdid wara l-esportazzjoni temporanja, u l-importazzjoni ta' żwiemel irreġistrati minn dak il-pajjiż. Għalhekk, l-entrata għal-Libanu fl-Anness I tad-Deċiżjoni 2004/211/KE għandha tiġi emendata skont dan.
            
         
               (5)
            
            
               Għalhekk, id-Deċiżjoni 2004/211/KE għandha tiġi emendata skont dan.
            
         
               (6)
            
            
               Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Fl-Anness I tad-Deċiżjoni 2004/211/KE l-entrata għal-Libanu tinbidel b'dan li ġej:
   
      
                  “LB
               
               
                  il-Libanu
               
               
                  LB-0
               
               
                  Il-pajjiż kollu
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-23 ta' Ġunju 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 268, 14.9.1992, p. 54.
   
      (2)  ĠU L 192, 23.7.2010, p. 1.
   
      (3)  Id-Deċiżjoni tal-Kummissjoni 2004/211/KE tas-6 ta' Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' equidae ħajjin u ta' semen, ova u embrijoni tal-ispeċi ekwina, u li temenda d-Deċiżjonijiet Nru 93/195/KEE u 94/63/KE (ĠU L 73, 11.3.2004, p. 1).
   
      (4)  Id-Deċiżjoni ta' Implimentazzjoni tal-Kummissjoni 2011/512/UE tat-18 ta' Awwissu 2011 li temenda l-Anness I tad-Deċiżjoni 2004/211/KE fir-rigward tal-entrati rispettivi tal-Baħrejn u l-Libanu fil-lista ta' pajjiżi terzi u ta' partijiet mit-territorju tagħhom li minnhom hija awtorizzata l-introduzzjoni fl-Unjoni ta' equidae ħajjin u ta' semen, ova u embrijuni tal-ispeċi ekwina (ĠU L 214, 19.8.2011, p. 22).